< Hálózat

Böngészés

Szerző: Sallai András

Copyright © Sallai András, 2011, 2013, 2014, 2015

Licenc: GNU Free Documentation License 1.3

Web: http://szit.hu

Bevezetés

Manapság a legnépszerűbb Internetes szolgáltatás a web. A népszerűségének köszönhetően, persze van aki nem is tudja, hogy ez nem egyenlő az Internettel, a weben kívül is nagyon sok szolgáltatás van. Az Interneten az első évtizedekben nyoma sem volt a webnek. Csak 1990-ben találta ki Tim Berners Lee a webes megjelenést és a hozzátartozó infrastruktúrát.

A webes tartalmat http protokollon szolgálják ki számunkra a webszerverek. A webszerver a 80-as porton várja a böngészők kéréseit. Ha titkosított csatornát használunk, az elérés SSL/TLS protokollon keresztül történik. A http adatforgalmat ilyenkor egy titkosított csatornán keresztül folytatjuk. Ekkor egyszerűen https protokollról beszélünk.

Fogalmak

web

HTML oldalak összessége

webhely

egy tárhelyen, az összetartozó HTML oldalak

port

egy számítógépen egy szolgáltatás, egy folyamat azonosítószáma

protokoll

a hálózati átvitel szabályai

http

a weboldalak kiszolgálására ezen a protokollon keresztül történik.

SSL

Secure Socket Layer - Titkosíthatunk vele bármilyen hálózati forgalmat

TLS

Transport Layer Security - Titkosíthatunk vele bármilyen hálózati forgalmat, az SSL forkja

https

Ha a HTTP forgalmat SSL-en keresztül biztosítjuk akkor szokás HTTPS-ről beszélni.

Magnet URI

A tartalmat nem az elérési út alapján érjük el. Helyett egy kriptográfiai hash függvénnyel gyártott URL-t használunk.

Böngészők

Az első böngésző, amit Tim Berners-Lee létrehozott a WorldWideWeb nevű program volt. Ezt később átkeresztelték Nexus névre. A programot Objective-C nyelven készítette.

A következő ábrán a népszerűbb böngészőket helyezhetjük időrendi sorrendbe.

Böngésző	Első kiadás	Alapja	Programozási nyelv	Platform
Firefox	2002	Mozilla	C++, JavaScript, C, CSS, XUL, XBL	Windows, OS X, Linux, Android, iOS, Firefox OS (nem hivatalos BSDs, solaris/Open Solaris, IBM AIX, HP-UX & UnixWare
Chrome	2008	C++	Android, iOS, Linux, OS X, Windows
Chromium	2008	Chrome	C++	cross
Internet Exploler	Mosaic	C++
Opera	1995	C++	Windows, OS X, Linux
Vivaldi	2015	Opera	C++	Windows, OS X, Linux
Pale Moon	2009	Firefox	C, C++	Windows, Linux, OS X
w3m (konzolos)	1995	C	OS/2, Unix & Unix-like (Solaris, SunOS, HP-UX, Linux, FreeBSD and EWS-UX (EWS-4800), Windows
links (konzolos)	1999	C	Windows, OS X, OS/2, Unix-like, OpenVMS, DOS
lynx (konzolos)	1992	C
Konqueror	1996	C++	Unix szerű és Win
Comodo Dragon	Chromium	Windows
Safari	2003	Konqueror	C++, Objective-C	OS X, iOS
Web (korábban Epiphany)	2003	C	Linux
Ungoogled-Chromium	2012	Chromium

Könyvjelző

Könyvjelzőbe vagy kedvencekbe azokat a linkeket tehetjük, amelyeket később is megszeretnénk látogatni, így szeretnénk ezeket a linkeket tárolni.

Firefox

Hozzáadás a könyvjelzőhöz:

Könyvjelzők	→	Oldal hozzáadása a könyvjelzőkhöz

Könyvjelzők exportálása:

Könyvjelzők	→	Minden könyvjelző megjelenítése	→	Importálás és mentés	→	Könyvjelzők exportálása HTML-be…

Chrome

Hozzáadás a könyvjelzőhöz:

A címsorban lévő ikonok közül az utolsó csillag alakúra kattintok.

Könyvjelzők exportálása:

A címsor után, az utolsó ikonra (Beállítások) kattintok

A legördülő menüben:

Könyvjelzők	→	Könyvjelző-kezelő

Az előugró felületen:

Rendezés	→	Könyvjelzők exportálása HTML-fájlba…

Felhasználói stílus

Létre kell hozni a chrome könyvtárat a Firefox profilkönyvtárban.

Linux alatt:

~/.mozilla/firefox/mwad0hks.default/chrome

A css fájlt nevezzük el a következő néven:

userContent.css

Indítsuk újra a Firefoxot.

CSS tartományhoz

userContent.css @-moz-document domain(tatomanynev.toplevelnev) { /* ide jönnek a beállítások*/ }

Példa:

@-moz-document domain(valahol.hu) { body { font-size: 44px; } }

További lehetőségek

@-moz-document domain(valahol.hu) { #navigation ul.ajs-menu-bar:hover { opacity: 1.0 !important; } #navigation ul.ajs-menu-bar { opacity: 0.6 !important; } #browse-menu-link { opacity: 0.6 !important; } #browse-menu-link:hover { opacity: 1 !important; } .page-metadata { opacity: 0.6 !important; } .page-metadata:hover { opacity: 1.0 !important; } }

Interaktív weblapok

Interaktív weblapról beszélünk ha a webszerver is valamilyen információkat vár a böngésző használójától. Az ilyen információt jellemzően úgynevezett űrlapon keresztül kérik be a weblapok. Ilyen űrlapra példa, amikor felhasználónevet és jelszót kérünk be.

Vagy regisztrációhoz bekérünk adatokat:

Captcha

Kiejtve [ˈkæptʃə]

Egy teszt, amelynek célja, hogy megkülönböztessük az embert a számítógéptől.

A Completely Automated Public Turing test to tell Computers and Humans Apart rövdítése, amely így fordítható:Teljesen automatizált nyilvános Turing-teszt a számítógép és az ember megkülönböztetésére.

A számítógép generál egy feladványt, amelyet az ember képes csak megfejteni, de ő maga le tudja ellenőrizni a helyességét.

Általában valamilyen eltorzított szöveget kell elolvasni, amely a számítógépek segítségével elég nehéz lehet egy jól megrajzolt captcha kódnál.

Hasznos lehet, ha szeretnénk elérni, hogy egy regisztrációs felületen ne legyen képes regisztrálni egy program (bot), csak élő ember.

A reCAPTCHA egy Google captcha megoldása, ahol a csak egyet kell kattintani. A reCAPTCHA pedig azt figyeli, hogy az emberre jellemző egér, billentyűzet, stb. események voltak-e. Ha igen, akkor elfogadjuk.

Sütik

Süti vagy Cookie. A webprogramozók néha sütiket helyeznek a felhasználó böngészőjében. A sütikben különböző információk nyilvántartása lehetséges.

Sütik megtekintése Firefoxban:

Beállítások → Adatvédelem → eltávolítani az egyes sütiket

Hatékony beállítások

Firefox:

about:config

Chrome:

chrome://flags/

Opera:

opera:config

Vivaldi:

vivaldi://flags

HTTP protokoll

telnet egressy.eu 80
Trying 195.228.1.150...
Connected to egressy.eu.
Escape character is '^]'.
GET / HTTP/1.0<Enter>
<Enter>

Ez után megkapjuk a weblapot.

A szerver eldobja a kapcsolatot ha tétlenek vagyunk egy ideig:

Connection closed by foreign host.

Csak a fejléc lekérése:

HEAD / HTTP/1.0
HTTP/1.1 200 OK
Date: Fri, 10 May 2013 05:38:56 GMT
Server: Apache/2.2.15 (Red Hat)
X-Powered-By: PHP/5.3.3
Connection: close
Content-Type: text/html; charset=utf-8

Keresődomainek kikapcsolása

Csak Firefox:

about:config

Keressük meg a következő tulajdonságot:

privacy.trackingprotection.enabled > true

Állítsuk true értékre.

A Firefox megakadályozza, hogy egy weblap meglátogatásakor az ismert keresődomainekhez is kapcsolódjon egyben.

Fordító

A Google fordító hasznos dolog. Az ImTranslator viszont a böngészőben kijelölt szöveget egyetlen kattintásra fordítja. A ImTranslator tulajdonképpen egy böngésző plugin.

http://imtranslator.net/

Firefox és Chrome böngészőkben is használható. Ha szavak fordításához használjuk, praktikus tanulói eszköz. Ha egész szövegrészeket jelölünk ki, akkor gyors segítség az értelmezéshez.

Fb törlés

http://www.hogyankell.hu/Facebook-fi%C3%B3kot_t%C3%B6r%C3%B6lni

SSL

Ha a protokoll, amit használunk https, akkor valójában a HTTP forgalom SSL protokollon keresztül működik. Adataink titkosítva vannak.

A weboldal rendelkezk egy X.509-es digitális tanúsítvánnyal, amelynek érvényességét a böngészőnk figyeli.

Az OCSP protokoll az Online Certificate Status Protocol rövidítése. Segítségével lekérdezhető egy X.509 digitális tanúsítvány állapota.

Google Chrome

A Google Chrome belső feladatkezelője, weblap-kezelője:

Google Chrome vezérlő ikon → További eszközök → Feladatkezelő

Shift + Esc

Reklám blokkolók

uBlock Origin

uMatrix

Linkek

https://upload.wikimedia.org/wikipedia/commons/7/74/Timeline_of_web_browsers.svg (Böngészők)

https://en.wikipedia.org/wiki/Web_browser

Böngészőhasználat

https://www.youtube.com/watch?v=jtBlvutR9cU (Böngészőhasználat videó)

http://www.blooberry.com/indexdot/history/browsers.htm

https://hu.wikipedia.org/wiki/B%C3%B6ng%C3%A9sz%C5%91motorok_list%C3%A1ja (Böngészőmotorok)

https://github.com/Eloston/ungoogled-chromium

https://ungoogled-software.github.io/ungoogled-chromium-binaries/